gu en en en en en en en de en en en en en en en en en en en en en en en en en en it en en en en en en en en de en en en en en en en en en en en en en en gu en gu en oc en en es es gu gu gu gu gu gu gu gu gu gu gu gu az de en en en en es es nl gu gu en en gu gu gu en gu en gu en gu en en en fr en en en de fr en en en en en en en en en
જંગી સ્કોર સાથે ઓસ્ટ્રેલિયાએ ટી20 સિરીઝ જીતી - GujaratInSports
Home Cricket જંગી સ્કોર સાથે ઓસ્ટ્રેલિયાએ ટી20 સિરીઝ જીતી
વિમેન્સ ટી20 ઃ કેપ્ટન મેગ લેનિંગના ઝંઝાવાતી 88, ઓસી. 209, ઇંગ્લેન્ડનો 57 રનથી પરાજય
કેપ્ટન મેગ લેનિંગની ઝંઝાવાતી બેટિંગ અને પ્લેયર ઓફ ધ સિરીઝ મેગન શૂટની વેધક બોલિંગની મદદથી ઓસ્ટ્રેલિયાએ અહીં રમાયેલી ત્રિકોણીય ટી20 વિમેન્સ સિરીઝમાં શનિવારે ઇંગ્લેન્ડને 57 રનથી હરાવીને ટાઇટલ જીતી લીધું હતું.
ભારતમાં યોજાયેલી સૌ પ્રથમ ટી20 ત્રિકોણીય સિરીઝમાં યજમાન ટીમ ફાઇનલમાં પ્રવેશી શકી ન હતી જ્યારે ઇંગ્લેન્ડે સમગ્ર ટુર્નામેન્ટમાં શાનદાર દેખાવ કર્યો હતો પરંતુ ફાઇનલમાં કાંગારું ટીમ મેદાન મારી ગઈ હતી.
બ્રેબોર્ન સ્ટેડિયમ ખાતે રમાયેલી ફાઇનલ મેચમાં ઇંગ્લેન્ડે ટોસ જીતીને વધુ પડતા આત્મવિશ્વાસ સાથે હરીફ ટીમને બેટિંગમાં ઉતારી હતી પરંતુ ઓસ્ટ્રેલિયાએ 20 ઓવરમાં ચાર વિકેટના ભોગે 209 રનનો વિક્રમી સ્કોર નોંધાવ્યો હતો.
વિમેન્સ ટી20 ઇતિહાસમાં અગાઉ કોઈ ટીમ એક ઇનિંગ્સમાં 209 રન નોંધાવી શકી ન હતી. ઇંગ્લેન્ડ માટે આ સ્કોર પહાડ સમાન બની ગયો હતો અને તે ચેઝ કરવો તેના માટે કપરો હતો. અંતે અંગ્રેજ ટીમે 20 ઓવરમાં નવ વિકેટે 152 રન નોંધાવ્યા હતા.
મેગ લેનિંગને પ્લેયર ઓફ ધ મેચ અને ઝડપી બોલર મેગન શૂટને પ્લેયર ઓફ ધ સિરીઝ જાહેર કરાઈ હતી.
આ સિરીઝ અગાઉ ઓસ્ટ્રેલિયન ટીમ ભારત સામે રમાયેલી ત્રણ મેચની વન-ડે સિરીઝ જીતી હતી. જ્યારે ઇંગ્લેન્ડની ટીમ આવતા સપ્તાહે ભારત સામે ત્રણ મેચની વન-ડે સિરીઝ રમશે.
મેગ લેનિંગે આક્રમક બેટિંગ કરી હતી. તેણે માત્ર 45 બોલમાં જ 88 રન ફટકારી દીધા હતા જેમાં 16 બાઉન્ડ્રી અને એક સિક્સરનો સમાવેશ થતો હતો. તેણે 27 બોલમાં અડધી સદી પૂરી કરી હતી જે વિમેન્સ ટી20માં ઓસ્ટ્રેલિયા માટે સૌથી ઝડપી અડધી સદી હતી.
લેનિંગે ચોથી વિકેટ માટે એલિસી વિલાની સાથે મળીને 12 ઓવરમાં 139 રનની ભાગીદારી નોંધાવી હતી જેમાં વિલાનીનું યોગદાન 51 રનનું રહ્યું હતું જે તેણે આઠ બાઉન્ડ્રી સાથે માત્ર 30 બોલમાં ફટકાર્યા હતા.
અગાઉ ઓપનર એલિસ હિલી અને ગાર્ડનરે આક્રમક પ્રારંભ કરીને 33-33 રન ફટકાર્યા હતા અને ટીમના જંગી સ્કોરનો પાયો નાખ્યો હતો.
210 રનના ટારગેટ સામે રમતાં ઇંગ્લેન્ડ માટે ઓપનર ડેનિયલ વેઇટે 17 બોલમાં જ 34 રન ફટકારી દીધા હતા જેમાં સાત બાઉન્ડ્રીનો સમાવેશ થતો હતો. નેટલી સિવરે 50 અને એમી જોન્સે 30 રન નોંધાવીને ટીમ માટે સારી લડત આપી હતી પરંતુ ગાર્ડનરે 17મી ઓવરમાં સિવરને આઉટ કરી અને ત્યાર પછીની ઓવરમાં મેગન શૂટે ઉપરા ઉપરી બે વિકેટ ખેરવી દેતાં તેમના પ્રતિકારનો અંત આવી ગયો હતો.
મેગન શૂટે ત્રણ અને ગાર્ડનર તથા મિકિન્સે બે બે વિકેટ લીધી હતી.
Previous articleપારિતોષ ક્રિકેટ ક્લબનો વિજય
Next articleરિવર્સ સ્વિંગના જન્મદાતા પાકિસ્તાને કહ્યું આ એક કળા છે
RELATED ARTICLESMORE FROM AUTHOR
કદાચ ઓસ્ટ્રેલિયા માટે કયારેય નહીં રમું ઃ ડેવિડ વોર્નર
હૈદરાબાદમાં વોર્નરના સ્થાને હેલ્સનો સમાવેશ
રિવર્સ સ્વિંગના જન્મદાતા પાકિસ્તાને કહ્યું આ એક કળા છે
ગણેશ કપ ક્રિકેટ ટુર્નામેન્ટમાં વિજય
Gujarat Sports - February 2, 2018
દીવાન બલ્લુભાઈ સ્કૂલનો વિજય
Gujarat Sports - November 16, 2017
પાવરલિફ્ટિંગ સ્પર્ધામાં મેડલ જીત્યા
Gujarat Sports - February 21, 2018
We provide you with the latest news and videos straight from the sports industry.
© 2017 Gujarat In Sports (Vihira Communications)
Edit with Live CSS
Write CSS OR LESS and hit save. CTRL + SPACE for auto-complete.